Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A tervezett intézkedéssel kapcsolatban több alkotmányos jog sérelmének a gyanúja felmerült, ezért az állampolgári jogok országgyûlési biztosáról szóló 1993. évi LIX. törvény 16., valamint 17. §-ai alapján az állampolgári jogok országgyûlési biztosa az adatvédelmi biztossal közös vizsgálat lefolytatását kezdeményezte az ügyben.
Paragraph Index: 1212

A tervezett intézkedéssel kapcsolatban több alkotmányos jog sérelmének a gyanúja felmerült, ezért az állampolgári jogok országgyûlési biztosáról szóló 1993. évi LIX. törvény 16., valamint 17. §-ai alapján az állampolgári jogok országgyûlési biztosa az adatvédelmi biztossal közös vizsgálat lefolytatását kezdeményezte az ügyben. A jelentés elõkészítése során felvilágosítást kértünk a pontos tervekrõl a Budapesti Temetkezési Rt. vezérigazgatójától. Vezérigazgató asszony tájékoztatása szerint a térfigyelõ rendszer kiépítésének célja a temetõk rongálókkal szembeni hatékonyabb védelme. Ennek érdekében a rendszer a temetõk egész területén, a nap 24 órájában mûködne, a felvételeket rögzítenék, és a visszakereshetõség érdekében egy hétig tárolnák. A monitorok a biztonsági szolgálat helyiségeibe kerülnének, és azokat a biztonsági õrök folyamatosan figyelnék, hogy a szükséges intézkedéseket idõben megtehessék. Tekintettel arra, hogy a személyes adatok védelméhez fûzõdõ jog érvényesülésével összefüggõ kérdésben kollégámmal nem alakítottunk ki egységes álláspontot, jelen állásfoglalás önálló, tõle független megfogalmazása mellett döntöttem. A Budapesti Temetkezési Rt. vezérigazgatója által felvetett kérdésekre válaszként az alábbiakban foglalok állást:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes